
44                                                                  DR 30.7.2018                                                       

 
Menyentuh mengenai jalan raya, saya juga ingin memohon agar Kementerian Luar 

Bandar membantu di dalam menyediakan jalan pesisir dan jalan kampung untuk 
menghubungi kampung-kampung yang sedia ada. Ketiadaan jalan darat yang sempurna 
telah mengakibatkan kos barangan keperluan harian dan kos pengangkutan jadi lebih tinggi 
daripada harga di kawasan bandar.  

 Tuan Yang di-Pertua, saya ingin menyentuh mengenai kemajuan sosioekonomi di 
kawasan Mukah. Mukah merupakan the heart land of the Melanau people, dengan izin. Ia 
mempunyai tarikan budaya dan ekopelancongan yang tersendiri dengan pohon dan produk 
sagunya yang selain budaya dan adat kaum Melanau. Di dalam perbahasan beberapa hari 
lepas, Ahli Dewan dari Silam ada menyebut mengenai kluster ekopelancongan Mukah, Daro, 
Pulau Bruit, Tanjong Manis.  

Saya ingin mengucapkan terima kasih kepada Kementerian Pelancongan kerana 
telah memasukkan Mukah sebagai sebuah kluster yang penting. Saya juga ingin memohon 
agar pihak Kementerian Pelancongan memberi penekanan dan dana kepada pembangunan 
industri kampung dan kreatif termasuk mewujudkan lebih banyak lagi produk tarikan 
pelancongan di Mukah.  

 Industri kotej, dengan izin, mengeluarkan sagu dan produk-produk daripada sagu, 
produk dari hasil perikanan dan kraf tangan perlu mendapat promosi dan kaedah pemasaran 
yang proaktif. Hasil ini akan meningkatkan taraf hidup penduduk kampung dan memberi 
pendapatan yang tetap. Mukah juga telah dirancang untuk menjadi sebuah bandar berilmu 
atau lebih disebut sebagai smart city di mana telah diwujudkan beberapa institusi-institusi 
pendidikan dan latihan.  

Dengan demikian pada alaf yang digital ini, Mukah harus dibekalkan dengan 
jaringan telekomunikasi dan jalur lebar yang bersesuaian. Saya memohon agar Kementerian 
Komunikasi dan Multimedia Malaysia dapat memberi tumpuan kepada pembangunan 
infrastruktur komunikasi dan multimedia di kawasan Mukah untuk tujuan tersebut.  

 Tuan Yang di-Pertua menyentuh tentang Perjanjian Malaysia 1963, saya ingin 
menyarankan agar rundingan semula diadakan antara kedua-dua kerajaan agar ia dapat 
memberi manfaat untuk rakyat Sarawak yang belum ditepati mengikuti janji-janji yang telah 
dimeterai sebelum ini.  

 Timbalan Yang di-Pertua [Tuan Nga Kor Ming]: Yang Berhormat, sila 
menggulung.  

 Dato Hajjah Hanifah Hajar Taib [Mukah]: Terima kasih Tuan Yang di-Pertua. 
Sebagai menggulung perbahasan saya Tuan Yang di-Pertua, saya selaku wakil rakyat P213 
Mukah ingin mengulang permohonan saya supaya belanjawan Kerajaan Persekutuan yang 
telah disediakan ataupun dipersetujui oleh Kerajaan Persekutuan yang telah lalu bersesuaian 
dengan Titah Seri Paduka Baginda Yang di-Pertuan Agong. Sekian, terima kasih. 
Assalammualaikum warahmatullahi wabarakatuh... [Tepuk] 

 Timbalan Yang di-Pertua [Tuan Nga Kor Ming]:  Terima kasih Yang Berhormat 
Mukah dari Sarawak. Sekarang saya jemput wakil Pahang, Yang Berhormat kawasan 
Bentong.  

 

2.55 ptg. 

 Tuan Wong Tack [Bentong]: Terima kasih, Tuan Yang di-Pertua. Bentong 
menjunjung kasih atas Titah Seri Paduka Baginda Yang di-Pertuan Agong. Terlebih dahulu 
izinkan saya mengucapkan terima kasih kepada warga Bentong dan juga komuniti pencinta 
alam yang memberikan kepercayaan kepada saya untuk membawa suara mereka ke Dewan 
yang mulia ini.  

 Tuan Yang di-Pertua, saya tidak ada pantun atau puisi yang menarik bagi 
membukakan perbahasan saya pada hari ini. 

  

 

 

 



Menyentuh mengenai jalan raya, saya juga ingin memohon agar Kementerian Luar Bandar membantu di dalam menyediakan jalan pesisir dan jalan kampung untuk menghubungi kampung-kampung yang sedia ada. Ketiadaan jalan darat yang sempurna telah mengakibatkan kos barangan keperluan harian dan kos pengangkutan jadi lebih tinggi daripada harga di kawasan bandar. Tuan Yang di-Pertua, saya ingin menyentuh mengenai kemajuan sosioekonomi di kawasan Mukah. Mukah merupakan the heart land of the Melanau people, dengan izin. Ia mempunyai tarikan budaya dan ekopelancongan yang tersendiri dengan pohon dan produk sagunya yang selain budaya dan adat kaum Melanau. Di dalam perbahasan beberapa hari lepas, Ahli Dewan dari Silam ada menyebut mengenai kluster ekopelancongan Mukah, Daro, Pulau Bruit, Tanjong Manis. Saya ingin mengucapkan terima kasih kepada Kementerian Pelancongan kerana telah memasukkan Mukah sebagai sebuah kluster yang penting. Saya juga ingin memohon agar pihak Kementerian Pelancongan memberi penekanan dan dana kepada pembangunan industri kampung dan kreatif termasuk mewujudkan lebih banyak lagi produk tarikan pelancongan di Mukah. Industri kotej, dengan izin, mengeluarkan sagu dan produk-produk daripada sagu, produk dari hasil perikanan dan kraf tangan perlu mendapat promosi dan kaedah pemasaran yang proaktif. Hasil ini akan meningkatkan taraf hidup penduduk kampung dan memberi pendapatan yang tetap. Mukah juga telah dirancang untuk menjadi sebuah bandar berilmu atau lebih disebut sebagai smart city di mana telah diwujudkan beberapa institusi-institusi pendidikan dan latihan. Dengan demikian pada alaf yang digital ini, Mukah harus dibekalkan dengan jaringan telekomunikasi dan jalur lebar yang bersesuaian. Saya memohon agar Kementerian Komunikasi dan Multimedia Malaysia dapat memberi tumpuan kepada pembangunan infrastruktur komunikasi dan multimedia di kawasan Mukah untuk tujuan tersebut. Tuan Yang di-Pertua menyentuh tentang Perjanjian Malaysia 1963, saya ingin menyarankan agar rundingan semula diadakan antara kedua-dua kerajaan agar ia dapat memberi manfaat untuk rakyat Sarawak yang belum ditepati mengikuti janji-janji yang telah dimeterai sebelum ini. Timbalan Yang di-Pertua [Tuan Nga Kor Ming]: Yang Berhormat, sila menggulung. Dato Hajjah Hanifah Hajar Taib [Mukah]: Terima kasih Tuan Yang di-Pertua. Sebagai menggulung perbahasan saya Tuan Yang di-Pertua, saya selaku wakil rakyat P213 Mukah ingin mengulang permohonan saya supaya belanjawan Kerajaan Persekutuan yang telah disediakan ataupun dipersetujui oleh Kerajaan Persekutuan yang telah lalu bersesuaian dengan Titah Seri Paduka Baginda Yang di-Pertuan Agong. Sekian, terima kasih. Assalammualaikum warahmatullahi wabarakatuh... [Tepuk] Timbalan Yang di-Pertua [Tuan Nga Kor Ming]: Terima kasih Yang Berhormat Mukah dari Sarawak. Sekarang saya jemput wakil Pahang, Yang Berhormat kawasan Bentong. 2.55 ptg. Tuan Wong Tack [Bentong]: Terima kasih, Tuan Yang di-Pertua. Bentong menjunjung kasih atas Titah Seri Paduka Baginda Yang di-Pertuan Agong. Terlebih dahulu izinkan saya mengucapkan terima kasih kepada warga Bentong dan juga komuniti pencinta alam yang memberikan kepercayaan kepada saya untuk membawa suara mereka ke Dewan yang mulia ini. Tuan Yang di-Pertua, saya tidak ada pantun atau puisi yang menarik bagi membukakan perbahasan saya pada hari ini.